Ace erken hy ‘inisieer’ vergadering met Zuma | Netwerk24
Ace erken hy ‘inisieer’ vergadering met Zuma
Deur Bonolo Selebano 11 September 2018 15:36
Ace Magashule, die ANC se sekretaris-generaal, het erken hy het 'n vergadering met oudpres. Jacob Zuma verlede week in Durban “geïnisieer”, maar het geweier om te sê wat op die geslote vergadering bespreek is.
Magashule het joernaliste Dinsdag in Johannesburg toegespreek.
Hy het gesê die ANC se top-ses het Maandag vergader en almal was tevrede met sy verduideliking oor die vergadering met Zuma en Supra Mahumapelo, die voormalige premier van Noordwes.
“Hoekom moet ek verantwoording doen wanneer ek met leiers van die ANC vergader? Ek het die vergadering met pres. Zuma (sic) geïnisieer om sekere kwessies te bespreek,” het Magashule gesê.
“Ek kan nie praat oor wat ons bespreek het nie, dit is organisatoriese kwessies en ek het dit so aan ons nasionale beamptes verduidelik.”
Magashule het ook ontken dat daar ’n komplot is om pres. Cyril Ramaphosa uit sy amp te verwyder. Hy het na dié gerugte as “moedswillig” verwys.
Meer oor: Ace Magashule | Jacob Zuma | Geheime Vergadering
Ace moet self sê oor vergadering met Zuma, sê Kodwa